Phil Bull
philbull@gmail.com 2014
Statussen af en proces kan være kører, sover, stoppet eller zombie.
scootergrisen
2020-2021

# Hvad betyder processtatusserne?

Statussen af en proces fortæller dig, om den udfører noget i øjeblikket eller ej. Der er fire statusser som en proces kan have:

# Kører

Processer som laver noget i øjeblikket (f.eks. en webbrowser der indlæser en webside). Kørende processer er dem som aktivt bruger processoren (CPU).

# Sover

Processer som ikke laver noget i øjeblikket (f.eks. fordi de venter på noget). De bruger ikke processorens tid, men bruger stadigvæk hukommelse. Hvis de har brug for at gøre noget, så vil de “vågne op” og ændre deres status til Kører.

# Stoppet

En stoppet proces er en som er lagt til søvn manuelt. Du kan f.eks. stoppe en proces midlertidigt hvis den bruger for meget processortid.

Gør det ved at klikke på processen i fanebladet Processer og så højreklikke på den og vælge Stop i menuen som vises. Du kan vække den op igen ved at klikke på Fortsæt i samme menu.

# Zombie

En zombie-proces er en proces som er færdig med at køre og aldrig vil starte igen, men som, af en eller anden grund, holdes i listen over processer. Det sker typisk fordi den blev startet af et andet program, som har brug for at vide om det lykkedes at blive færdig eller ej, men som endnu ikke har tjekket processen.

Zombie-processer bruger ikke hukommelse eller processortid og vil forsvinde med tiden. Du behøver ikke gøre noget for at slippe af med dem.

De fleste processer enten kører eller sover.