Phil Bull
philbull@gmail.com 2014
Si l'ordinador està fent molta feina, s'utilitzarà més temps de processador i més memòria.

# És normal que el meu ordinador utilitzi tanta CPU o memòria?

Tots els programes que s'executen en el vostre ordinador comparteixen temps i memòria de la CPU (processador). Si executeu molts programes alhora o si alguns programes estan fent molta feina, s'utilitzarà un percentatge més alt de totes dues coses.

Si l'ús de la CPU és al voltant del 100%, això vol dir que l'ordinador està intentant fer més treball del que té la capacitat. Això normalment és correcte, però significa que els programes poden alentir-se una mica. Els ordinadors tendeixen a utilitzar prop del 100% de la CPU quan fan coses que requereixen gran intensitat computacional com els jocs en execució.

Si el processador s'està executant al 100% durant molt de temps, això podria fer que el vostre ordinador sigui molestament lent. En aquest cas hauríeu d'esbrinar quin programa està utilitzant tant temps de CPU.

Si l'ús de la memòria és proper al 100% això, pot alentir molt les coses. Això és perquè l'ordinador intentarà utilitzar el vostre disc dur com una memòria temporal anomenada swap mem . Els discs durs són molt més lents que la memòria del sistema.

Pots intentar alliberar una mica de memòria de sistema tancant alguns programes. Si les coses es tornen massa lentes, proveu de reiniciar l'ordinador.

La memòria que es mostra a la pestanya Recurs és memòria del sistema (també anomenada RAM). Això s'utilitza per a mantenir els programes temporalment mentre s'executen a l'ordinador. Això no és el mateix que un disc dur o altres tipus de memòria que s'utilitzen per a emmagatzemar els fitxers i programes de forma més permanent.