Phil Bull
philbull@gmail.com 2014
La pestanya Sistemes de fitxers mostra quant espai s'utilitza en cada disc dur.

# Comprovar la quantitat d'espai de disc que s'està utilitzant

Per a comprovar quant espai hi ha disponible en un disc aneu a la pestanya Sistema de fitxers i mireu a les columnes Utilitzat i Disponible.

Si es mostren diversos dispositius i esteu cercant el que té la vostra carpeta d'Inici, cerqueu el disc que tingui / o /home llistat sota Carpeta de l'usuari. Normalment és (però no sempre) el disc on es desen els vostres fitxers personals.

# Allibera espai de disc

Si no teniu gaire espai al disc, hi ha unes quantes coses que podeu fer per a intentar alliberar-ne.

Una és suprimir manualment els fitxers no desitjats. Podeu utilitzar l'aplicació Analitzador de l'ús del disc per a dir-vos quins fitxers i carpetes ocupen més espai. Després de suprimir alguns fitxers hauríeu de buidar la Paperera per a assegurar-vos que s'eliminen completament de l'ordinador.

També podeu eliminar fitxers temporals en diverses aplicacions. Per exemple els navegadors web i els gestors de programari sovint mantenen fitxers temporals considerablement grans. (Com suprimir-los depèn de l'aplicació).

També podeu intentar desinstal·lar algunes aplicacions no desitjades. Utilitzeu el vostre gestor de programari habitual per a fer-ho.

Una altra manera d'alliberar l'espai de disc és «arxivar» fitxers antics movent-los a un disc dur extern o emmagatzemant-los en línia al «núvol», per exemple.