Phil Bull
philbull@gmail.com 2014
Decidiu si un procés hauria d'obtenir una part més gran o més petita del temps del processador.

# Canviar la prioritat d'un procés

Podeu indicar a l'ordinador que certs processos haurien de tenir una prioritat més alta que d'altres i, per tant, se'ls hauria de donar una part més gran del temps de càlcul disponible. Això pot fer que funcionin més ràpidament, però només en alguns casos. També podeu donar prioritat a un procés baixar si creieu que està assumint massa potència de processament.

Aneu a la pestanya Processos i feu clic al procés que voleu que tingui una prioritat diferent.

Feu clic amb el botó dret del ratolí al procés, i utilitzeu el menú Canvia la prioritat per a assignar al procés una prioritat més alta o més baixa.

Normalment hi ha poca necessitat de canviar les prioritats del procés manualment. Normalment l'ordinador fa una bona feina de gestió. (El sistema per a gestionar la prioritat dels processos s'anomena nice.)

# Una prioritat més alta fa que un procés s'executi més ràpidament?

L'ordinador comparteix el seu temps de processament entre tots els processos en execució. Normalment es comparteix de manera intel·ligent, de manera que els programes que treballen més, automàticament reben major part dels recursos disponibles. La majoria dels processos, obtindran tant temps de processament com necessitin i, per tant, s'executaran tan de pressa com sigui possible. Canviar la seva prioritat no canviarà res.

Si l'ordinador està executant diversos programes de gran intensitat computacional alhora, però el seu temps de processament pot estar "sobre-peticionat" (és a dir, s'utilitzarà tota la capacitat del processador). Notareu que altres programes s'executen més lentament del normal perquè no hi ha prou temps de processament per a compartir entre tots.

En aquest cas canviar la prioritat dels processos pot ser útil. Podeu reduir la prioritat d'un dels processos de gran intensitat computacional per a alliberar més temps de processament per a altres programes. Alternativament podeu augmentar la prioritat d'un procés que és més important per a vós i que voleu executar més ràpidament.